Spot

On spotMot tipicmint walon; po tos les sinonimes, loukîz al notule ALW 17 ??., c' est ene coûte fråze ki dene ene luçon u ki fwait tuzer.

 Egzimpes di spots 
C' est todi les ptits k' on spotche
L' ome roye et l' Bon Diu disroye
Après les grands ramasseus, les grands ståreus
C' est todi l' ci å pî d' l' eglijhe k' arive e rtård a messe
Li ci ki n' a nén des mehins è ratind
On n' candje nén si tchvå po ene bourike

Il stî foirdjî pa ene djin k' on n' kinoxhe pus. Les spots si spårdèt tot seus dins les vicants lingaedjes.

On mete eto avou les spots les ratourneures, ki n' sont nén pår des spots.

bate al gregne et vaner a l' ouxh.
Il a stî spani avou on soret.
Dji l' a sol betchete del linwe.

 Diferinces avou des ôtès djhêyes 
Ene des sôres di spots, c' est les sapinstés.

Li spot est diferin del pinsêye k' est eto ene pitite fråze po fé tuzer, mins k' a stî scrîte d' ene kinoxhowe djin.

Gn a eto les rmetaedjes (avou l' divancete "come").
I s' è fote come di l' an cwarante.
Il esteut tcherdjî come on bådet.Il est biesse come ses pates. Sacwantès ramexhnêyes di spots et ratouneures 
 Djivêye des lives di spots et ratourneures
Gn a yeu sacwantès ramexhnêyes di spots e walon, li pus rlomêye, c' est l' cene da Dejardin. 

 "Li ptit corti aux proverbes wallons" (Alexandre, diviè 1875).
 Rimetaedjes Joseph Defrecheux ("Recueil de comparaisons populaire wallonnes"), BSLLW, tome IX, 2inme rîlêye, 1886.
 ""Dictionnaire des spots et proverbes wallons" (Joseph Dejardin, 1891).
 La parémiologie namuroise (étude critique de la partie namuroise du dictionnaire des spots : corrections et additions), Maurice Flament, Memwere Ulg, 1968.
 La parémiologie malmédienne, Marcel Piette, Memwere Ulg, 1969.
 "Recueil de proverbes et d'expressions utilisées à Ciney" (Reynolds Hostin, diviè 1980).
 "Spots da Lurquin" eplaidîs pa bokets dins li gazete "Chroniques" di l' SLLW dins les anêyes 1980.
 "Les spots då Singlé" : tos spots et ratourneures ramexhnés pa Gaston Lucy et eplaidîs pa bokets dins des ptitès gazetes, inte 1970 et 1980.
 "Les expressions en wallon liégeois", Jean Defrecheux, 1990)
 "Guide des expressions en wallon liégeois" (Marcel Slangen, 1995).
 "Le wallon de poche''" (Guy Fontaine, 1999)
 "Rvazîs (Adages, dictons, proverbes populaires)" (Joseph Coppens, eplaidîs e 2001, après l' après l' moirt do scrijheu)
 Live di ratourneures Denis

 Les spots dins les scrijhaedjes e walon 
Dins les romans u ptits romans e walon, gn a sovint bråmint des spots, k' on dit ki ça ndè fwait l' valeur literaire.

 Eredjistrumints di spots 
 «Dijhêye#Eredjistrumints di djhêyes»
  (c' est todi li ptit k' on spotche)
  (del nive so des broûs, del djalêye dins troes djoûs)
  (on n’ candje nén s’ coutea po ene lambozete)

 Hårdêyes difoûtrinnes 
 sol Wiccionaire
 Sacwants spots e walon
 Sacwants spots dins toplin des langues
 Sacwants dijhêyes e walon

 Les spots då Singlé
 Sacwants spots e l' arabe marokin
 Sacwants spots ramexhnés pa Lurquin a Fosse
 Ôtès waibes
 On fi avou des spots so ene djåspinreye e walon 
 Les spots walons so Babel
 Sacwantès ratourneures da Reynolt Hostin
 Sacwants spots da Dejardin

Categoreye:Dijhaedjes e walon